# **PROIECTUL DECIZIEI ETAPEI DE ÎNCADRARE**

## Nr. 2342 din 28.06.2018

....

Ca urmare a solicitării de emitere a acordului de mediu adresate de **ANGUS FARM PROD**, cu sediul în Str. PRELUNGIREA GHENCEA, Nr. 26, bloc M3, scara 2, etaj 6, ap. 104, Bucureşti Sectorul 6 , Judetul Bucureşti, ...., înregistrată la APM Giurgiu cu nr. 2342/20.03.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Giurgiu decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de **26.06.2018**, că proiectul **„Fermă creșterea bovinelor de carne “** propus a fi amplasat în **comuna Singureni, sat Crânguri, nr cad. 31864, tarla 83, parcela 963, jud. Giurgiu - conform CF nr. 31864**, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. **Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

proiectul se încadrează în prevederile Hotărârii Guvernului nr. 445/2009, anexa nr. 2, **pct. 1 lit.e;**

**1. *Caracteristicile proiectului:***

a.dimensiunea și concepția întregului proiect:

Amplasamentul proiectului este în com. Singureni (sat Crânguri), în partea de Vest a drumului județean 411. **Suprafața totală este de 32000 mp**.

Pe amplasament sunt prevăzute următoarele dotări :

**Grajd vaci și viței**

Acestea sunt în număr de 2 grajduri în care sunt **adăpostite 125 de vaci cu posibilitatea de mărire a efectivului până la 300 capete** ( mame cu viței). Dimensiunile ale adăpostului sânt de 8,75m x 32,7m cu înălţimea la straşină de 3,50m şi înălţime la coamă de 5,00m.

Vacile sunt întreţinute în 6 boxe colective. Boxele sunt separate atât între ele, cât şi spre aleea de furajare printr-un grilaj metalic, iar pardoseala este confecţionată din beton peste care se formează stratul de aşternut permanent. Animalele din fiecare boxă au posibilitatea de a ieși afară în padocuri exterioare.

Viţeii sunt întreţinuţi în spaţii separate (6 spaţii în cadrul adăpostului separate prin grilaje metalice), asigură cazarea viţeilor proveniţi din fătările unui lot de vaci dintr-o boxă colectivă. În cadrul acestor spaţii este amenajată, strict pe perioada fătărilor, o boxă de fătare de cca 18 mp în care vor rămâne cuplurile (vacă-viţel) pe perioada colostrală cca. 3-5 zile. Pardoseala boxelor este din beton peste care se pune aşternut permanent.

Adăposturile au panta către o rigolă exterioară care se vidanjează periodic .

**Grajd îngrăşare**

Acest adăpost este destinat pentru cazarea tineretului (masculi şi femele) **în număr de 125 capete**, aflat în diferite stadii de creştere, respectiv vârste şi greutăţi diferite , și pentru taurii de montă. Este prevăzută și o incintă pentru depozitare medicamente pentru uz veterinar .

*Adăpostul* va avea lungimea de 23m și lățimea de 8,75m ,înălţimea la streaşină va fi de 4,00 m, iar la coamă va avea o înălţime de 6,70m Tineretul este întreţinut în boxe colective . Boxele sunt separate atât între ele, cât şi spre aleea de furajare printr-un grilaj metalic, iar pardoseala este confecţionată din beton peste care se formează stratul de aşternut permanent . Taurii de montă ( 2 masculi) sunt întreţinuţi într-o boxă colectivă cu o suprafaţă de 48,0 mp pe aşternut permanent.

Adăpostul are panta către o rigolă exterioară care se vidanjează periodic

**Platformă dejecţii**

Dejecţiile consistente cu adaos de aşternut sânt depozitate sub animale ca aşternut permanent şi sunt evacuate periodic din adăposturi cu mijloace mecanice (lame şi cupe încărcătoare purtate de utilaje mobile).

Platforma pentru depozitarea şi gospodărirea acestor dejecţii este realizată din beton armat cu suprafața de 400 mp. Platforma de dejecţii a fost proiectată să satisfacă cerinţa de păstrare spre fermentare a dejecţiilor o perioadă de cca. 5,5 luni. Poate funcţiona la parametrii proiectaţi dacă evacuarea aşternutului permanent din adăposturi se realizează la o perioadă de trei luni. Animalele sunt menținute pe pășune din luna martie până la primul îngheț.

Platforma are panta către o fosă unde se scurge lichidul din dejecții și care este vidanjat periodic și împrăștiat pe terenurile agricole proprii. După perioada de maturare gunoiul este folosit ca și îngrășământ natural pe terenurile agricole proprii.

**Platforme şi alei tehnologice**

Pentru asigurarea funcţionării optime a obiectivului sunt prevăzute platforme şi alei tehnologice care să asigure o circulaţie optimă în incintă. Configurarea acestora în planul general ţine seama de relaţiile funcţionale între clădirile şi construcţiile speciale ale fermei. Aleile sunt realizate cu îmbrăcăminţi din beton, iar platformele, pietruite.

**Utilități:**

* apa utilizată în scop potabil : se va asigura din comerț ;
* apa utilizată în scop tehnologic : există puț forat cu adâncimea de 30 m și Q=1,5 l/s cu pompă cu Q=3 mc/h ;
* necesarul de apă în scop menajer, consum biologic este Qzi mediu=16,87 mc/zi;
* apele uzate menajere rezultate de la filtrul sanitar sunt colectate și dirijate către un bazin betonat vidanjabil cu V= 3 mc; dejecțiile solide colectate sunt stocate pe o platformă betonată bicompartimentată din incintă cu suprafața de 320 mp, dotată cu bașă de colectare a levigatului. După o staționare de cca 5,5 luni pe platforma din incintă, dejecțiile vor fi utilizate la fertilizarea terenurilor agricole proprii

Energia electrică este asigurată prin racordare la rețeaua din zonă .

Societatea nu are în dotare mașini si utilaje, acestea fiind închiriate de la terți.

b.cumularea cu alte proiecte existente și/sau aprobate: nu este cazul ;

c.utilizarea resurselor naturale în special a solului, a terenurilor, a apei și a biodiversității :

Amplasamentul proiectului este în com. Singureni (sat Crânguri), în partea de Vest a drumului județean 411. Suprafața totală este de 32000 mp , conform extras de carte funciară nr.34544/21.06.2018. Ferma va funcționa în clădiri deja existente.

c.producția de deșeuri: dejecțiile solide după maturare și dejecțiile lichide sunt evacuate pe

terenurile agricole proprii ;

d.poluarea și alte efecte nocive - emisiile poluante, inclusiv zgomotul și alte surse de

disconfort : nu este cazul;

e.riscurile de accidente majore și/sau dezastre relevante pentru proiectul în cauză, inclusiv

cele cauzate de schimbările climatice, conform cunoștințelor științifice: prin soluțiile constructive adoptate și un management corespunzător, proiectul nu va implica riscuri pentru sănătatea umană și pentru mediu;

f.riscurile pentru sănătatea umană (de exemplu, din cauza contaminării apei sau a poluării

atmosferice) - proiectul nu presupune riscuri de accidente majore pentru sănătatea umană și mediu

h. peisaje și situri importante din punct de vedere istoric, cultural sau arheologic: nu este cazul .

***2. Amplasarea proiectului:***

Sensibilitatea ecologică a zonelor geografice susceptibile de a fi afectate de proiecte în ceea ce privește :

2.1. utilizarea existentă a terenului – Amplasamentul proiectului este în com. Singureni (sat Crânguri), în partea de Vest a drumului județean 411. Suprafața totală este de 32000 mp , conform extras de carte funciară nr.34544/21.06.2018.

2.2. relativa abundenţă a resurselor naturale din zonă, calitatea şi capacitatea regenerativă a acestora – nu este cazul;

2.3. capacitatea de absorbţie a mediului, cu atenţie deosebită pentru:

* zonele umede – obiectivul nu este amplasat în zone umede;
* zonele costiere – obiectivul nu este amplasat în zone costiere;
* zonele montane şi cele împădurite – obiectivul nu este amplasat în zone montane şi împădurite;
* parcurile şi rezervaţiile naturale – nu este cazul ;
* ariile clasificate sau zonele protejate prin legislația în vigoare – nu este cazul
* zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](../../../2011/decizii/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](../../../2011/decizii/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III- a – zone protejate, zonele de protecţie instituite conform prevederilor Legii apelor nr. [107/1996](../../../2011/decizii/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare şi Hotărârea Guvernului nr. [930/2005](../../../2011/decizii/1_NOUTATI%20Procedura%20EIA(Dalia)_SEPT_2009/Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică – amplasamentul proiectului este situat pe teritoriul Parcului Natural Comana și a siturilor Natura 2000: ROSCI0043 Comana și ROSPA0022 Comana ;
* ariile în care standardele de calitate a mediului stabilite de legislaţie au fost deja depăşite – nu au fost înregistrate astfel de situaţii;
* ariile dens populate – nu este cazul;
* peisajele cu semnificaţie istorică, culturală şi arheologică – nu este cazul.

***3. Tipurile şi caracteristicile impactului potenţial***

a.importanța și extinderea spațială a impactului (de exemplu, zona geografică și

dimensiunea populației care poate fi afectată) – proiectul nu este extins ca arie geografică şi nu afectează un număr mare de persoane;

b.natura impactului - afectarea factorilor de mediu va fi una redusă, iar impactul asupra

mediului nu va fi unul negativ;

c.proiectul nu are impact transfrontalier;

d.intensitatea şi complexitatea impactului – impact nesemnificativ şi local, pe perioada

execuţiei proiectului;

e.probabilitatea impactului generat de proiect – impact cu probabilitate redusă pe parcursul

realizării obiectivului, deoarece lucrările prevăzute de proiect nu vor afecta semnificativ factorii de mediu aer, apă, sol/subsol, aşezări umane;

f.debutul, durata, frecvența și reversibilitatea preconizate ale impactului - nu este cazul;

g.cumularea impactului cu impactul altor proiecte existente și/sau aprobate - nu există un

impact cumulativ cu alte proiecte, care să aibă efecte semnificative asupra mediului;

h.posibilitatea de reducere efectivă a impactului - prin soluțiile constructive adoptate și un

management corespunzător, proiectul nu va implica riscuri pentru sănătatea umană și pentru mediu.

Pe parcursul derulării procedurii de evaluare a impactului asupra mediului publicul interesat de proiectul propus a fost informat despre solicitarea acordului de mediu, de către:

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **Titular proiect** | **Participări ale publicului în procedura derulată** |
| Solicitare acord de mediu | Afişare pe pagina web în data de **29.03.2018** | Ziarul „Jurnal Giurgiuvean” din 13.04.2018 şi afişare la sediul primăriei Singureni cu nr. 2041 din 18.04.2018 | Nu s-au înregistrat comentarii, contestaţii din partea publicului şi nu s-au înregistrat solicitări privind consultarea documentaţiei. |
| Etapa de încadrare | Afişare pe pagina web în data de **29.06.2018** | Ziarul „Jurnal Giurgiuvean” din 27.06.2018 şi afişare la sediul primăriei Singureni cu nr. 3310 din 02.07.2018 |

II. **Motivele care au stat la baza luării deciziei etapei de încadrare în procedura de evaluare adecvată**

conform deciziei etapei de evaluare iniţială nr. 2342/29.03.2018, proiectul intră sub

incidența art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în comuna Singureni, sat Crânguri, pe teritoriul Parcului Natural Comana și a siturilor Natura 2000: ROSCI0043 Comana și ROSPA0022 Comana;

- proiectul nu va include acţiuni de construcţie, funcţionare şi dezafectare care să ducă la modificări fizice în aria naturală protejată de interes comunitar (topografie, utilizarea terenului, modificări ale cursurilor de râuri etc.);

- proiectul nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care aria naturală protejată de interes comunitar ;

- proiectul implică producerea de deşeuri solide în timpul construcţiei, funcţionării sau dezafectării dar nu au impact semnificativ care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată;

- nu există alţi factori care ar trebui luaţi în considerare, ca de exemplu dezvoltările conexe, care ar putea duce la afectarea ariei naturale protejate de interes comunitar și nu există un impact cumulativ cu alte PP existente sau propuse;

- există pe amplasamentul proiectului şi în imediata apropiere a acestuia habitate naturale şi/sau specii sălbatice de interes comunitar dar nu vor fi afectate de implementarea proiectului propus;

- proiectul nu afectează direct sau indirect zonele de hrănire/reproducere/migraţie;

- proiectul nu are influenţă directă asupra ariei naturale protejate de interes comunitar, prin emisii în aer, devierea cursului unei ape care traversează zona, extragerea de ape subterane dintr-un acvifer compartimentat, perturbarea prin zgomot sau lumină, poluare atmosferică etc;

- proiectul propus nu provoacă o deteriorare semnificativă sau o pierdere totală a unor habitate naturale de interes comunitar ;

- proiectul propus nu va duce la o izolare reproductivă a unei specii de interes comunitar sau a speciilor tipice care intră în compoziţia unui habitat de interes comunitar ;

- proiectul propus nu implică utilizarea resurselor de care depinde diversitatea biologică (exploatarea apelor de suprafaţă şi subterane, activităţile extractive de suprafaţă de sol, argilă, nisip, pietriş, defrişarea, inundarea terenurilor, pescuit, vânătoare, colectarea plantelor) .

***Condiţiile de realizare a proiectului:***

***Măsuri pentru protejarea factorului de mediu „ APA”:***

* apa utilizată în scop potabil : se va asigura din comerț ;
* apa utilizată în scop tehnologic : există puț forat cu adâncimea de 30 m și Q=1,5 l/s cu pompă cu Q=3 mc/h ;
* necesarul de apă în scop menajer, consum biologic este Qzi mediu=16,87 mc/zi;
* apele uzate menajere rezultate de la filtrul sanitar sunt colectate și dirijate către un bazin betonat vidanjabil cu V= 3 mc; dejecțiile solide colectate sunt stocate pe o platformă betonată bicompartimentată din incintă cu suprafața de 320 mp, dotată cu bașă de colectare a levigatului. După o staționare de cca 5,5 luni pe platforma din incintă, dejecțiile vor fi utilizate la fertilizarea terenurilor agricole proprii
* se vor respecta prevederile H.G. nr. 188/2002 pentru aprobarea unor norme privind condiţiile de descărcare în mediul acvatic al apelor uzate, modificată şi completată prin H.G. nr. 352/2005 şi H.G. nr. 210/2007.

***Măsuri pentru protejarea factorului de mediu „SOL, SUBSOL, APE SUBTERANE”:***

* se interzice depozitarea deşeurilor pe amplasamente neautorizate;
* în cadrul activității sunt utilizate substanțe periculoase pentru dezinsecție (spatii/produs) si deratizare, raticide ( Racumin pasta - 20 kg/an - gr.III. ).
* Substanțele sunt depozitate în spațiu special amenajat,asigurat,izolat,cu aerisire,cu ușă asigurată ,podină de lemn,lavoar.

***Depozitarea deşeurilor:***

* pe perioada funcționării , deșeurile rezultate vor fi colectate selectiv și vor fi preluate de către firma autorizată pentru astfel de activități pe bază de contract ;
  + 200301 deşeuri municipale amestecate – 50 kg/an
  + 180205 chimicale constând din sau conţinând substanţe periculoase - 20 kg/an
  + 020106 dejectii animaliere (materii fecale, urina, inclusiv resturi de paie)
  + colectate separat şi tratate în afarã incintei – 4 t/an
  + 020102 deşeuri de tesuturi animale – 2 t/an
  + 020106 dejectii animaliere (materii fecale, urina, inclusiv resturi de paie)
  + colectate separat şi tratate în afarã incintei – 300 l/an
  + Ambalajele bidoane de aluminiu sunt preluate de furnizori.
* este interzisă incinerarea deşeurilor şi evacuarea acestora direct pe sol, în cursurile de suprafaţă, în subteran şi în sistemele de canalizare;
* se vor respecta prevederile Legii 211/2011 privind regimul deşeurilor cu modificările și competările ulterioare;

***Măsuri pentru protejarea factorului de mediu „ AER****”:*

* Utilajele folosite in faza de construcție vor avea revizia tehnica efectuată pentru ca emisiile de gaze ale acestora să aibă un impact asupra factorilor de mediu sub limitele admise.
* se vor respecta standardele de calitate a aerului ambiental în orice condiţii atmosferice;

(Legea 104/2011 privind calitatea aerului înconjurător, S.T.A.S. 12574-87 privind condiţiile de calitate a aerului în zonele protejate).

**Lucrări necesare organizării de șantier**-nu este cazul.

**Lucrări de refacere/restaurare a amplasamentului** la finalizarea lucrărilor –realizarea proiectului nu impune măsuri speciale de monitorizare sau amenajări de mediu, sau lucrări de reconstrucție; proiectul nu are un impact semnificativ asupra mediului

***Alte condiții:***

* este interzisă evacuarea apelor uzate în cursurile de suprafaţă sau în subteran;
* se vor lua măsuri astfel încât atât pe perioada de execuţie a lucrărilor cât și pe perioada desfășurării activității să nu se producă zgomote şi disconfort care ar putea afecta vecinătăţile (se vor respecta valorile recomandate de HG 321/2005 privind evaluarea și gestionarea zgomotului ambiental și valorile impuse prin STAS 10009/1988 – Acustica în construcții – Acustica urbană – Limite admisibile ale nivelului de zgomot) ;
* se va evita depozitarea necontrolată a tuturor deşeurilor rezultate din activitate;
* supravegherea executării lucrărilor în vederea respectării proiectului de execuţie;
* să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului;
* anunţarea A.P.M. Giurgiu, când apar elemente noi neprecizate în documentaţie în vederea revizuirii acesteia;
* anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;
* respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României;
* se vor respecta prevederile Ordinului nr. 119/2014 pentru aprobarea Normelor de igienă și sănătate publică privind mediul de viață al populației;
* **la finalizarea proiectului se va anunţa G.N.M. –Serviciul Comisariatul Județean Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135/2010**
* **solicitarea şi obţinerea autorizaţiei de mediu la punerea în funcţiune a obiectivului.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.